Downloaded from YTS.MX
Official YIFY movies site: YTS.MX
FILMI TEGEVUS HARGNEB LAHTI ÜHEL 1988. AASTA KEVADNÄDALAL
Valmis?
Ma ei näe tõlki.
Milleks mikrofon on?
Tavaliselt viiplen ma nii kõrgel.
Jah, umbes siin.
Aga emotsionaalseks muutudes vehin kõvasti.
Ma panen parem prillid ette.
Hea küll.
Tegelikult saan ka ilma nendeta.
Kas kõik on valmis?
Jah! Viimaks ometi!
Mul on huvitav lugu.
GALLAUDETI ÜLIKOOL WASHINGTON
MAAILMA AINUS KURTIDE ÜLIKOOL
Ma olin oma tüdruku toas.
PÜHAPÄEV
Ühtäkki…
hakkasid tuled vilkuma…
ja ma tundsin värinat.
Keegi tagus jalaga vastu ust.
See tähendab: "Tee siva! Tee siva!"
Läksin kiiresti ukse juurde…
ja suundusin trepist alla linnaku sissepääsu juurde.
Oleme eetris Gallaudeti ülikoolis,
kus tudengid avaldavad meelt,
sest soovivad sõnaõigust kooli tulevikus.
Varsti määratakse uus rektor
ja tudengid soovivad sellel kohal enda esindajat näha.
Ma olin tagasiteel KFC-st.
Sõin roolis olles kotist.
Ma ka viiplesin teise käega,
aga käisin tüdrukuga, kes kuulis, ja ta oli endast väljas.
Ta oli nagu: "Kurt autojuht, issand! Hoia pilku tee peal."
Olin nagu: "Rahu."
Linnakusse jõudes…
kloppisid inimesed
vastu mu auto kapotti.
Tudengid on siin päev otsa meelt avaldanud ja oodanud,
otse Gallaudeti ülikooli väravas,
kuni nõukogu liikmed koosolekut pidasid.
Kui tudengite soov täitub,
saab ülikool esimese kurdi rektori
oma 124-aastases ajaloos.
Ma kõndisin allamäge ja nägin meeletult palju inimesi.
Õhus oli elevust tunda.
Ja ma mõtlesin endamisi: "Nad valivad kurdi rektori."
Gallaudet on maailmas ainus kurtidele mõeldud ülikool,
kuid selle 124-aastases ajaloos pole seal olnud mittekuuljast rektorit.
1864. aastal kiitis Abraham Lincoln heaks seaduse,
millega asutati maailmas esimene kurtide tudengite ülikool.
KURT REKTOR NÜÜD!!
See on õige aeg. No kuulge.
Keegi oli tulnud ühe kastiga.
Seal olid lendlehed.
Keegi andis mulle paberilehe.
Ma nägin paberilehte…
tõstsin selle üles, lugesin.
Mis ma sulle ütlesin.
Kuuljad.
Ma vaatasin ringi ja ühtäkki…
Gallaudeti ülikoolis puhkes täna õhtul möll.
Ülikooli nõukogu
lükkas rektori valimistel kõrvale kaks kurti kandidaati…
ja valis kuuljast naise.
Ma keeldun sellega leppimast.
Viimases voorus oli kaks kurti meest,
Harvey Corson ja I. King Jordan,
Gallaudeti humanitaar- ja reaalkolledži dekaan.
Poleemikat tekitab kolmas kandidaat,
kuuljast naine Elisabeth Zinser.
Oli võimatu, et nad valisid kurdi asemel kuulja.
KAS TE LEPITE SELLEGA?
KAS VISATA ÄRA? PÕLETADA? JAH!!
Kui vihased nad olid.
See solvas neid.
Nad tahtsid vägivalda.
Minu esimene mõte oli neid ohjeldada.
Nad olid kontrolli alt väljunud, täiesti ohjeldamatud.
Kui ma sind sellel videol vaatan,
siis sa oled kuradi külma kõhuga.
Ma olin palju kõhnem.
Ja ma tõusin ja ütlesin: "Kuulge, istuge kõik maha."
Ja kõik tegid seda.
LÕUNA-AAFRIKAS ON APARTHEID SEE ON KURTHEID
Mind solvab see sama palju kui teid kõiki,
kui meile öeldakse, et kurdid
pole pädevad!
Ma näen meest, kes on äksi täis…
ja valmis mõõtu võtma.
Kas sa sündisid sellisena?
Teiste arust
olin ma süütu ingel, aga minu vanemad polnud seda meelt.
Ma olin väike põrgusigitis.
See tähendab, et sa pole ingel?
Noh, mul on väikestviisi halo,
aga see on pisut määrdunud.
See on pisut vildakas.
Minu isa oli parim hambatehnik.
Paljud käisid selles laboris minu isa pärast,
aga neil polnud aimugi, et ta on kurt.
Laboritehnikud ütlesid:
"Kui piinlik, et see kurt mees meil siin töötab."
Ta pandi alla keldrisse.
Ja seal ta iga päev töötaski.
Tal ei lubatud kunagi üleval istuda.
Kas ta oli kibestunud?
Sel ajal olid kurdid sellega harjunud.
Nad leppisid sellega.
Aga mina sellega ei leppinud.
Kui pahased te olete?
Kui pahased?
Parem.
Minuga seda ei juhtu.
Maailm ei suuda meid peatada!
See tüliõun heitis valgust
rühmale inimestele, kes on harjunud ajama oma asju
väljaspool avalikkuse huvi:
Gallaudeti ülikooli nõukogule.
Ma palusin neil ühe inimese seda meile selgitama saata,
aga nemad ütlesid: "Meil pole aega."
Jama!
Nõukogu liikmed
ei soovinud avalikku vastasseisu,
mis tähendab, et me ei lähe neile korda.
KURT REKTOR NÜÜD!
See on nende suhtumine.
Me tahtsime teada, kus nõukogu on. "Kus nõukogu on? Kus?"
Me tahame teada, miks!
Me tahame selgitust!
Aga mina tean, kus nõukogu on.
TÄNA KIRDE-WASHINGTONIS
Vihased tudengid marssisid hotelli,
kus mõned nõukogu liikmed pidid õhtust sööma.
Mina olin esireas.
Ma juhatasin kõiki.
Tudengid lihtsalt valisid minu.
Mina olin õpilasomavalitsuse juht,
aga alles paari päeva eest valitud.
Me ei tohi lasta sellel juhtuda! Ei tohi!
Mind tõugati vette, kuigi ma ei osanud ujuda.
See on meile nagu kõrvakiil.
Paljud hakkasid minu poole pöörduma.
Nagu mina vastutaksin.
Nad vaatasid mind nagu teejuhti. "Näita teed. Mis edasi?"
Kes vägesid juhtis?
Mina.
Nõukogu on 3. korrusel.
Teate, mida nad teevad?
Nad istuvad seal, söövad head toitu
ja naeravad tudengite üle.
Ärge laske nõukogul lahkuda ilma meiega kõnelemata.
Tudengid on võtnud sihikule nõukogu esinaise
Jane Bassett Spilmani.
See naine.
On palju viha, ja me ei mõista ikka veel.
Ja mulle tundub, et oleksime pidanud kurdi rektori valima.
Ta oli jõuka snoobi võrdkuju.
Kandis neid admiraliteedi rõivaid.
Te olete kurtide esindaja.
See oli kaootiline.
Kõik viiplesid samaaegselt.
Rahvast tuli ohjeldada.
Washingtoni politsei ütleb, et teid vahistatakse.
See on teie otsus.
Ma otsustasin lava üle võtta.
Politsei arust on rahvas liiga lähedal.
Te peate meile ruumi andma.
Ma ei kuule midagi.
Ma olen täiesti kurt…
Aga minu sees on rütmi.
Ma oskan tempot hoida.
Muusika taktis saab liikuda, sest seda on tunda.
Keskkoolis olin ma kisakooris.
Meil oli Pac-Mani tants.
Meie kogukonnas on käibel üks nali.
Kui autosse istuda ja raadio lahti teha,
siis oleme nagu: "Jah, muusika…"
Aga tulevad uudised.
Liikumine ja rütm…
on kõige alus.
Spilman välja! Spilman välja!
Spilman välja!
Ma sain aru, et me vajame rütmi,
et kõik samas tempos püsiksid.
Spilman välja!
Teid saadab edu.
Nõukogu võtab teid nüüd kuulda.
Spilman nõustus tudengitega rääkima.
Ja politsei lubas tema kaitseks sinna jääda.
Ma tulin ütlema, et minu nimi on Jane Bassett Spilman.
Ma olen Gallaudeti nõukogu esinaine.
Vabandust, Jane.
Vabandust, me pole rahul teie hiljuti langetatud otsusega.
Te võlgnete neile nüüd selgituse…
Ma olin Spilmaniga kohtudes vihane.
Meil oli kurte kandidaate, me olime valmis.
Nad olid head kandidaadid.
Kaks ühe vastu.
Kaks kurti kandidaati, üks kuulja.
Ja minu arust võlgnete te neile selgituse.
Tim, sa tahtsid,
et ma tuleksin siia nende inimestega vestlema.
Ta oli väga peps ja ontlik.
Tahtsid, et tudengitega vestleksin.
Nagu stereotüüpiline "daam" Inglismaalt.
Nagu…
korraldaks teejoomise.
Vestleme algul mõnda aega
ja püüame sellest hetke pärast rääkida, eks?
Ma usun, et teil kõigil
oleks ehk aeg tagasi Gallaudeti minna,
et veeta vaikne õhtu…
Jama!
Rahunege maha.
Mul on küsimus. Üks küsimus.
Kas te oskate viipekeelt?
Ei, ma ei…
Ta polnud võimeline mõistma
mitte midagi kurtidega seonduvat.
Ei midagi.
Hea küll.
Jane, kui võin midagi öelda…
Ma küsisin: "Miks?
Miks te Zinseri valisite?"
Ja ta ütles seepeale:
"Kurdid inimesed pole valmis edukalt toimima
kuuljate maailmas."
Mis asja?
Kas ta tõesti ütles seda?
Ta ütles seda?
Ja tõlk ütles: "Te kuulsite õigesti."
Me tahtsime röökida.
Aga kuidas saab röökida…
meie keeles?
Nende maailm on vaikne, aga nende viha on täna
vali ja selge.
Ma olen nii kuradi vihane, et süda läheb pahaks.
Me vestlesime dr Zinseriga tema Greensboro kodus.
Ma tahan neile kinnitada, et mulle on suur au
selle suurepärase ülikooli rektorina teenida.
Me oleme 124 aastat oodanud.
Miks, miks? Kuuljad, miks?
Ma hakkasin seestpoolt põlema.
Te näete, et mu selja taga
on mitusada Gallaudeti tudengit kogunenud
linnaku spordisaali.
Sellegipoolest ei usu ma, et võiksime pidada
ühe isiku iseloomuomadust,
olgu ta kurt või kuulja, iseenesest ametikoha sobivuse mõõdupuuks.
Meie rühm kogunes
ja arutas väikeses ringis, mida edasi teha.
Midagi on vaja teha,
aga mida?
Kas korraldada homme meeleavaldus?
Kas teha seda? Ei, seda ei tohiks teha.
Mida te siis tegite?
Me ajame paljudel kopsu üle maksa.
Millisesse poodi?
Minge Florida Streeti omasse.
Küsimus polnud ainult kurdi rektori valimises.
Seal oli midagi enamat.
Kuulda, kuidas meid alati alla surutakse.
Tudengite väitel on nõukogu
lihtsalt kurtide vastu eelarvamustega.
Minge nüüd!
Nüüd oli aeg tikku tõmmata.
Lynda, veel viimane küsimus.
Kas tudengitel on lootust
otsuse ümbervaatamiseks?
Nõukogu juhataja Spilmani sõnul
on see lõplik otsus ja nad ei kavatse meelt muuta.
Tuli lõõmas.
Nüüd või mitte kunagi. Me tahame seda nüüd.
Me tahame kurti rektorit nüüd.
Minu vanaisa helistas mulle
teletaibi abil.
See on masin, mida me helistamiseks kasutame.
HEI VANAISA LK
LK tähendab: "Lase käia,
sinu kord on kirjutama hakata."
Aga ta kirjutab väga aeglaselt.
ME NÄGIME UUDIST
Minu vanaisa ütles…
PALUN AUSTA ENDAST VANEMAID
Oh issand.
Ta ei öelnud seda otse välja, aga ma tean, mida ta mõtles.
Lihtsalt lepi sellega.
Ära keeruta tolmu üles.
Minu vanemad lahutasid, kui ma olin kuueaastane.
Minu vanaisa oli mulle tegelikult isa eest.
Ta käis 1930ndatel Columbia ülikoolis.
Seal polnud tõlki.
Ta pidi huultelt lugema,
ent lõpetas kooli kolme kraadiga.
Seega ootas ta minust väga palju.
Talle ei meeldinud teiste nähes viibelda.
Ta ütles mulle alati:
"Kasuta viipekeelt selles väikeses kastis, mitte laiemalt."
Ja mina olin nagu: "Hea küll, las ma nüüd aeglaselt
ja tasapisi aina suurendan seda kasti."
See oli nagu surmasoov.
Ta ütles alati: "On väga tähtis, et sa kuuljate maailmaga sobituksid."
Ma mõtlesin: "Miks?
Ma ei peaks ennast kuuljate maailma sobitama.
Mul on omaenda maailm."
ESMASPÄEV
Ajal, millele annavad tihti tooni vihased ja lärmakad meeleavaldused…
TUUTUTA KURDI REKTORI NIMEL
…oli nende meeleavaldus, nagu maailmgi,
peamiselt kõhedast vaikusest kantud.
ON AEG
Gallaudeti kurtide ülikooli tudengid süüdistavad
kooli juhtkonda soovimatuses neid kuulata.
Ja seetõttu on tudengid
kooli kinni pannud.
Me lukustasime kõik väravad.
Ja tudengid kasutasid busse…
et sulgeda kõik sissepääsud linnakusse.
Kes te olete? Turvamees?
Kas te töötate siin? Olete töötaja?
See oli täpselt nagu sõjaväes, kui operatsioon on alanud.
Siis asutad baasi.
Kas tudengid on valmis sissepääsu blokeerimist jätkama?
Kindel see.
Me oleme valmis oma hingest loobuma, et kurti rektorit saada.
Meie tegime seal seaduseid.
Tudengeid ärritab ennekõike
ülikooli nõukogu juhataja Jane Bassett Spilman…
MA MÕISTAN MÄRKE SPILMANIST PAREMINI!
…kes kaitses viipekeelt mitte oskava rektori valikut sõnadega:
"Kurdid inimesed pole valmis edukalt toimima
kuuljate maailmas."
See valeväide, mis väidetavalt…
"Kurdid inimesed ei saa kuuljate maailmas edukalt toimida"
on täielik vale.
Te ei öelnud seda? - Ei öelnud.
Mind tõlgendati ja mõisteti valesti.
Mida te ütlesite?
Ma suhtlesin mõistagi tõlgi kaudu.
Ja see oli… väga unikaalne olukord,
sest kopterid olid pea kohal
ja tuhat tudengit akna taga kisamas ja karjumas.
See oli metsik aeg.
Ja ma ütlesin…
Ma ei oska öelda, mida ma ütlesin, sest see pole mul enam meeles.
Teie kodu on Virginias Bassettis. - Kolm kodu.
Teil oli kolm kodu, kuhu minna, kuhu end selle eest peita.
Jah.
Kas te ei mõelnud: "Ma tahan siit ära?"
Mitte kordagi.
Ma olen selline inimene, kes usub…
et tuleb valida kurss, mis on sinu arust õige…
ja tulgu mis tuleb, sellelt kursilt ei tohi enam eksida.
ME EI LOOBU ENNE… KUI SAAME KURDI REKTORI
Me tahame kurti rektorit nüüd!
Nõukogu kohtub teiega suurima heameelega,
ainult ühel tingimusel,
et te linnaku avate.
Ei!
Enne kurt rektor, siis avame linnaku.
Nõukogu keeldus kohtumast,
kui te linnakut ei ava.
Jah, seda nad ütlesid.
Kas võin lõpetada?
Ei.
Sel juhul pole midagi arutada. Nägemist.
Kui te ei taha läbi rääkida…
Mida sa ütlesid?
Nad paluvad ainult, et te avaksite linnaku
kohtumise ajal.
Tudengid lükkasid tagasi nõukogu liikme ettepaneku kohtuda,
kui tudengid Gallaudeti taas avavad.
Paljud hooned olid tühjad.
Ühes aulas oli tahvlil kõnekas sõnum.
"Täna loenguid ei toimu."
Kohaletulijaid kutsuti reeturiteks.
Aga sel esmaspäeval
olid paljud tudengid selle vastu.
Nad ei soovinud pahandusi.
Nad kartsid, et see rikub nende hinded ära.
Ja oli tudengeid, kelle arust kurt rektor ei saaks hakkama.
Ma selgitasin neile: "Me peame neid veenma."
Ja nemad ütlesid: "Ei, meie arust on kurt rektor võimatu.
Me ei saa seda teha."
See vemmeldas mul peas.
Ma olin murest murtud.
Ma ei näidanud seda välja, aga tundsin seda kõhus.
Kas sa kartsid?
Ei.
Kes siin võtmevalvur on?
Kui tudengitel on oma esindaja,
siis kuulaksid nad teda.
Kes on… Kes on esindaja?
Ja siis me otsustasime, et peame
juhi valima.
Hea küll. Meil on nüüd aeg valida kurt rektor…
Kirjelda Timi.
Väga entusiastlik, energiline.
Me soovime Spilmani kõrvaldamist nõukogu juhataja kohalt.
Kõik olid mehed.
Ja ma sundisin ennast sekkuma, sest ma pidin seda tegema.
Spilmanil võib raha olla…
Kirjelda Bridgettat.
…aga ta ei hooli kurtidest inimestest.
Tugev.
Naisõiguslane.
Bridgetta rõhutas alati oma "naisteemasid".
Jerry ja teised mu kursusekaaslased ütlesid:
"Bridgetta rõhutab alati naisõiguslust."
Ma toetan naisi, olen feminist.
Keegi ütles: "Kui oleks üks päästepaat, kus on kurdid mehed,
ja teine päästepaat, kus on kuuljad naised,
siis kumba sa hüppaksid?"
Ma toetan naisrektorit,
aga kurte ennekõike.
Kirjelda Jerryt.
See aeg on käes. Maha rõhumine!
Ta oli nii emotsionaalne. Vihastab kergesti.
Taob rusikaga vastu seina,
selle asemel, et võtit otsida ja uks avada.
Greg, samas…
oli täielik vastand.
Tema oli mõistlikum.
Milline inimene Greg on?
Kas hakkame ikka seda arutama?
Jah.
Greg on väga vaikne.
Ta viipleb tagasihoidlikult.
Ta ei näita eriti emotsioone välja.
Ta pole nii sõnakas nagu mina.
Minu energia lendab mu kätest teiste poole.
Ma oskan publikut üles kütta.
Ja me leppisime kõik kokku,
et Greg Hlibokist saab meie juht.
Me kõik olime seda meelt. Ühehäälselt.
Mulle tundus, et tema pole õige inimene.
Greg Hlibok oli tavaline inseneritudeng
Gallaudeti ülikoolis.
Ta sai käepaela, mis on nüüd nende ürituse sümboliks.
Ta on liikumise juht.
…elame sellega, kuni saame…
kuni me seda saame.
Mulle tundus, et selle koha sai keegi, kes ei teinud vahet
augu vahel põrandas ja oma perseaugul.
Aga me teadsime, et kaotame, kui meil plaani pole.
Mina ei langeta otsuseid.
Mina suunan ainult koosolekut, ei muud.
Mina otsustan, kes sõna saab.
Me kohtusime paljude õppejõudude, töötajate, vilistlastega,
kes olid aastaid üritanud kurti rektorit ametisse saada.
Ja nad tulid tudengitele nõu andma.
Mis edasi saab?
Mida tudengid teha kavatsevad?
Meil oli neli nõudmist. Neli.
Esiteks… kurt rektor.
Me ei tee midagi enne, kui valitakse kurt rektor.
Teiseks… Spilman astub nõukogust tagasi.
Kolmandaks… 51 protsenti nõukogust peavad moodustama kurdid.
Ja nad soovitasid tungivalt neljanda nõudmise lisamist:
ei mingit kättemaksu.
Et tudengitel oleks turvalisem osaleda.
Me jätkame nõudmiste esitamist,
kuni need on rahuldatud.
Tudengid tahavad seda, eks?
Aga mis kõige tähtsam, me ei tohi ennast lõhestada.
Me peame kokku jääma, kokku hoidma, tugevad olema.
Avage see värav. Probleeme ei teki.
Avage lihtsalt see värav. Tahame selle avada.
Mis hea pärast?
Aga siis üritasid nad linnakusse teist teed leida.
Nad lõikasid salaja aia sisse augu…
ja pääsesid läbi.
Ja ma võin kinnitada, et nad olid nagu: "Saime sisse!"
Siis aga taipasid,
et me olime ka kontoriosa lukustanud.
Palun lõpetage.
Ei. Filmi edasi.
Ma püüan läbi rääkida. Räägime korraks.
Aga siis teatati meile,
et Spilman ja nõukogu
on valmis meiega rääkima.
Sõnumeid ei saanud saata.
Selleks, et tudengeid kokku kutsuda…
tuli tulekahjuhäiret anda.
Ja siis teadsid kõik,
et tuleb välja minna.
Ma mäletan, et vaatasin aknast välja
ja nägin tervet inimmerd.
Mitusada inimest kõikjal muru peal.
Nad ootasid Spilmani.
Mida Gallaudet sulle sel hetkel tähendas?
See on väga huvitav.
Mind ajab nutma.
Mõelge sellest nii.
Ma olen siin tulnukas.
Teie kõik kuulete.
Aga kui ma Gallaudeti tulin…
sai sellest kodu. Minu maailm.
Kui ma Gallaudetis esimesel kursusel käisin,
oli see Meka.
Gallaudeti tuleb tudengeid kõigilt elualadelt.
Nad leiavad seal üksteist.
Siia tuleb rahvusvahelisi üliõpilasi tervest maailmast.
Sest maailmas on ainult üks selline ülikool.
Kus kurdid inimesed saavad kurdid olla.
Sinna jõudes olin ma nii liigutatud.
See oli nagu välismaale minek,
kus kõik räägivad erinevates keeltes.
Kuidas kirjeldada mugavat tunnet,
turvatunnet,
nagu oleksid koos perega?
Kurtide kogukonna valgus…
on Gallaudet.
SPILMAN PEAB LAHKUMA!
Me ei saanud leppida juhiga,
kes meie maailma ei mõista.
Me ootasime, et Spilman sisse astuks…
et näha, mida ta ütleb.
Kuulake, kui ta esimese lause ütleb.
Kui ta oma otsust ei muuda,
siis kõnnime minema.
Tere päevast kõigile.
Eile valis Gallaudeti nõukogu
ülikoolile uue rektori.
Nõukogu liikmete enamuse hinnangul
täitis dr Elisabeth Zinser kõik tingimused
ühe erandiga,
mis on tähtis erand, olen ma valmis tunnistama,
aga selle erandiga
ning kurtust väga hästi mõistes ja sellest laialdasi teadmisi omades
täitis ta need kriteeriumid.
Kummatigi…
see naine on väga pühendunud sellele, et selle institutsiooni osaks saada.
Ta on väga pühendunud sellele, et teenida teid
hea ja eduka rektorina.
Kuidas sa Spilmani sõnu viipleksid?
See käsi on autsaider.
Ja see näitab võimu.
Ta on väga pühendunud sellele, et teiega koostööd teha
ja olla kõikjal kurtide inimeste eestseisjaks.
Ma kohtusin just nõukoguga.
Nad keeldusid meie tingimustega nõustumast.
Kuulda inimesi arvamas, et nad on meist paremad.
Meil on selle jaoks oma sõna:
audist.
Mõnikord ei saa nad arugi, et on audistid,
aga teinekord saavad.
Ja siis tõmbas keegi tulekahjuhäiret.
Väga keeruline on läbi selle lärmi rääkida.
124 aastat.
Aitab!
See aeg on käes.
Aitab jamast.
Kurt Rektor Nüüd
LIITUGE KÕIGI VÕRDSUSE NIMEL
Mitte minu jaoks. Minu jaoks polnud lärmakas.
Kui ta oleks viibelda osanud, poleks tal mingit muret olnud.
Püha öö
Õnnistud öö
Kõik on maas
Rahu sees…
Mina kasvasin üles kurdis keskkonnas.
Tõkkevabas keskkonnas.
Hingab lapsuke põlvede pääl
Sel ajal polnud televisioonis vaegkuuljate tiitreid.
Üks minu elu parimaid hetki
oli köögilauas istudes üksteisega viibelda.
Tundide kaupa.
Me tagusime vastu lauda.
Laual on asjad ümber läinud,
sest sedasi lauldes lähevad käed millegi vastu
ja asjad loksuvad maha.
Aga minu vanemad märkasid, kui ma väike olin,
et ma kuulen õige pisut.
Ma üritasin kasutada kuuldeaparaate,
mis aitasid mul pisut paremini rääkida.
Ma võisin telefoniga rääkida, aga sain ainult oma vanaemale helistada.
Ja keegi ütles: "Halloo?"
"Halloo?" "Ma kuulsin seda."
"Kuidas sul läheb?" "Hästi."
"Kuidas sul läheb? Kuidas ilm on?"
Ma tundsin nagu: "Oh!"
See tõstab sinu ego. "Ma suudan seda."
Ja minu isa ütles: "Sa lähed tavalisse kooli."
Tema arust oli kurtide kool halvem.
Tema lõpetas ülikooli insenerina ilma tõlgi abita.
Ta luges kõike ise.
Tema arust polnud vahet, kui kurt oled.
Ta ütles: "Püüa rääkida.
Püüa huultelt lugeda.
Anna endast parim."
Tundides õpetaja rääkis.
Ma noogutasin petteks, teeseldes, et saan aru, mis toimub.
Ma kuulsin vahetevahel mõnda sõna.
Rakett.
Aga kui õpetaja pea ära pööras,
tahvli poole vaatas ja edasi rääkis,
ei saanud ma aru, mis toimub.
Mul kästi esiritta istuda.
Lapsed ütlesid…
"Sul on kõrvad katki."
Ja minu maailm muutus väga süngeks.
See oli kuuljate maailm.
Ja mina polnud selline.
Täna päeval kell kaks
hakkasid levima jutud, et rektor Zinser tuleb linnakusse.
TEISIPÄEV
Kolmandal päeval…
ütles Zinser, et ta tuleb linnakusse.
Kuidas sa sellele reageerisid?
Mitusada tudengit kogunes teda peaväravasse tervitama.
MINE KOJU, ZINSER!
Mida öelda tudengitele,
kes ütlevad, et ei saa teid austada,
sest te pole üks neist?
Ma usun, et kui tuttavaks saame,
siis areneb meil välja väga soe suhe,
mis on kõigile kasulik.
KUULJA HARIDUSTEGELANE SAI GALLAUDETI REKTORIKS
Elisabeth Zinseril on bakalaureusekraad
ja magistrikraad medõena.
Ent kurtidega tal kogemusi pole.
MIS ZINSER? MINGI AMM!
Dr Zinser, ma saan aru,
et te olete medõde ja teil on doktorikraad.
Meie arust polnud ta pädev.
Pädevus tähendab kurtide kultuuri mõistmist ja seda, et oled kurt.
Ta pole siin ülikoolis teretulnud.
See pole tema ülikool.
Politsei tahab ainsana selle värava avada.
Hüva, nüüd peame ettevaatlikumad olema.
Kuidas ta kavatseb linnakusse pääseda?
Kas takso saab sisse?
Me peame nägema, kes taksos on,
sest me ei taha, et Jane Bassett Spilman ja Zinser sisse saaksid.
Asi on nüüd nii kaugel, et tudengid piiluvad autodesse,
et näha, kas ametisse nimetatud rektor üritab linnakusse sisse hiilida.
Seis.
Avage pakiruum.
"Zinserit pole. Olgu, võite sisse sõita."
Ja nad ei otsinud niisama.
Nad tahtsid ta minema kupatada.
Me olime nagu salajane sõjaväebaas,
kus sõjaväelased peegliga auto alla vaatavad.
Ainult üksikud autod pääsesid tudengite barrikaadist läbi.
Seis.
"Zinserit pole."
Kõlakad levisid päev otsa.
Zinser tuuakse kopteriga kohale
ja maandub linnakus.
Ma lasin tudengitel ringi joosta ja koptereid jälgida.
Maandumist märgates pidid nad pikali maha heitma.
Me ei luba Zinseril siia tulla, punkt,
kuni me kurti rektorit näeme.
Seda inimest tervitame me siin soojalt.
Kindel see. Ei kedagi teist.
King Jordan, Gallaudeti humanitaar- ja reaalkolledži dekaan
ja üks kandidaatidest, keda rektoriks ei valitud,
liitus meeleavaldajatega ja toetas neid.
Ma kandideerisin rektoriks.
NÕUKOGU LIIGE
Ma olen kurt ja on selge, et sooviksin
näha Gallaudeti ülikooli eesotsas kurti rektorit.
Kui sa linnakusse läksid,
siis kas sa päris-päris-päris ausalt
uskusid, et tudengid saavad oma tahtmise?
Ei.
Hea küll.
Tere, mina olen I. King Jordan.
Ma arvan, et paljud meist ei uskunud, et tudengeid saadab edu.
Ma olen väga rahul tööga, mida on tehtud
viimased kaheksa kuud. Aga olen valmis…
Milline mees oli I. King Jordan?
Ta jättis väga toreda ja viisaka mulje.
Naeratus ja soojus.
Ma püüan alati sama sõnumiga esineda.
Ärge keskenduge puudustele puudes.
Kõik tema loengutes käinud ütlesid,
et ta on hea õppejõud.
Te peate kasutama valemit
ZY-priim miinus…
Y. - Y-priim, hästi.
Ta oli kurt…
aga mitte päris kurt.
Enam ei kuule ma midagi.
Üldse mitte midagi. Ma ei kuule helisid.
Kui reaktiivlennuk seal oleks, siis ma ei kuuleks seda.
Ei midagi. - Null.
Null, null.
Ma olin terve elu kuulja,
aga ma ostsin mootorratta.
Ja ühel õhtul koju sõites
sõitsin autole otsa.
Üles ärgates ei kuulnud ma midagi.
Mul soovitati Gallaudeti minna, sest sellest oleks abi.
Püüdsin esimesel päeval viibelda
ja teised tudengid mu ümber tegid mu kulul nalja.
Esimeses loengus ma istusin ja vaatasin õppejõudu…
ja ta isegi ei liigutanud huuli.
Ta lihtsalt…
Issand, kuidas ma seda teen?
Ma olin nagu valge vares.
Me oleme suur pere. Vägev pere. Ja ma tahan…
Tudengid toetasid väga minu rektoriks saamist.
Aga kurtide kogukonnas on neid,
kelle arust ma pole päris kurt.
Kui te olete valmis mind aitama,
suudame maailmale tõestada, et kurdid suudavad kõike teha.
Aitäh.
Ja kuuljate kogukonnas on neid,
kes ei mõista, mida kurtus minu jaoks tähendab.
Ma pole päris kindel, et olen ühe jalaga kummaski maailmas.
Ma… ma olen kahevahel.
ME TAHAME ÕIGLUST NÜÜD
EI, PÕRGUT ME EI TAHA KUULJAT REKTORIT
Täna on see päev, millal ma üritan
tudengitega vajalikke suhteid luua
ja neid paluda, et saaksin võimaluse
nendega isiklikul tasandil suhelda.
Teisipäeva pärastlõunal taotles
minu otsene ülemus,
et ma aitaksin Zinseril tudengite juhtidega kohtuda.
Ma läksin tudengite juurde
ja rääkisin neile sellest telefonikõnest.
Nad tahtsid meiega linnakus kohtuda, aga me keeldusime.
Ja nad küsisid: "Mida te siis tahate?" Ma ütlesin, et kohtume neutraalsel pinnal.
Minu selja taga saavad tudengid teada,
et tudengite juhid saavad kokku
dr Zinseriga.
Tudengid ütlesid: "Olge tugevad. Ärge jätke jonni. Võidelge!"
See oli tüüpiline odav motell.
Zinser sisenes.
Tal oli pintsak seljas. Eduka inimese riietus.
Väga võimukas. Ta oli hoogne.
Ja asja mõte oli selles, et ta näitab oma tugevust.
"Mina otsustan siin."
Aga siis hakkas ta rääkima.
Ja ta ütles muudkui: "Ma teen teile palju head.
Olge mureta.
Ma aitan teid."
Tema taust oli meditsiinialal
ja tema suhtumine
kurtusesse oli…
et seda saab ravida.
Ja see on sama vana asi, üha uuesti ja uuesti.
Aastate kaupa.
"Ma pean teid aitama.
Ma pean seda teie eest tegema."
"Teeme teie katkised kõrvad terveks."
See filosoofia on…
et kurdid rääkima panna.
TELEFON SÜNDIS 2. JUUNIL 1875
Kõik sai alguse Alexander Graham Belliga.
Ma arvasin, et ta on Ameerika kangelane?
Kui tema teist poolt tundma õppida,
siis võib arvamus temast muutuda.
Tema naine oli kurt. Tema ema oli ka kurt.
Ja tema suurim probleem oli selles, kuidas ühiskond neile ülalt alla vaatas.
Ta pidas neid inimesteks, keda tuleb terveks teha.
Ta püüdis kurtide hariduses muutust ellu viia.
Maailm on olnud vaikne koht.
HÄÄLFÜSIOLOOGIA KOOL
Helisid pole nende jaoks olemas.
Nad ei tea isegi, mis sõna on.
Ilma sõnadeta ei saa olla mõtteid,
on ainult tunded, mida mitte miski ei ühenda.
Kui mina koolis käisin,
pidin ma iga päev kõnetundides käima.
Ma olin klassis ja mind kutsuti sealt
kõnetundi.
Ta saab vähemalt 3000 tundi individuaalset kõnetreeningut,
et õppida ära, kuidas huuled sõnade ajal liiguvad.
Ma pidin kätt õpetaja nina peal hoidma.
Ta õpib, kuidas erinevad häälikud
välja hingates tunduvad, huulte liikumist õpib aga peegli abil.
Päris hästi. Kitsamalt.
Ma olin kõneteraapia kuu plakatitüdruk.
BRIDGETTA EI KUULE… AGA TA ÕPIB
Nad reklaamisid:
"See tüdruk õpib rääkima ja kuulma."
Bell Telephone Labs on töötanud välja seadmed,
mille abil lapsi testitakse, et teha kindlaks nende
täpne kuulmislangus.
Nendega töötavad eriväljaõppega õpetajad.
Ma kasutasin klappe, mille küljes oli saatja,
mida ma rinnal kandsin.
Õpetaja mikrofon on ühendatud laste kuuldeaparaadiga,
mis kuuldavat heli võimendab.
Meil keelati viipekeelt kasutada,
aga kui õpetaja pilgu pööras, siis viiplesime madalal,
kuni õpetaja tagasi vaatas.
Kui panna laps viipekeelsesse keskkonda,
siis ta õpib viiplema.
Kui panna laps rääkivasse keskkonda, siis ta peab rääkima.
Ja seda teha pole julm.
Viiplemise eest anti joonlauaga vastu näppe.
Ma sain aru tš-häälikust.
Õpetajatel oli hea meel.
"Sa oskad "tš" öelda."
Siis peatas õpetaja tunni
ja kutsus teisi õpetajaid teistest klassidest välja koridori,
kus kõik ütlesid: "Ütle seda veel. Kas sa võiksid jälle "tš" öelda?"
Ja kõik olid vaimustuses.
See upitas minu enesehinnangut.
PUHKA RAHUS, SCROOGE
Ja siis osalesin ma 5. klassis näidendis.
"Jõululugu".
Ja see oli viiplemiseta.
Ainult sõnaline…
Ja tulid kuuljad,
kes meile plaksutasid, nagu oleksime ägedad olnud.
Mul oli nii hea tunne.
Ja näidendi lõppedes
küsisime: "Kas te saite sellest aru?"
Ja kuuljad ütlesid…
"Me ei saanud mitte millestki aru."
Nad sundisid meid kuulma ja mõtlema nagu kuuljad.
MinÄa tÄegn jÄulukardi.
Tee paus.
MinÄa…
Õpetajad ütlesid mu vanematele:
"Teie tütar ei tee edusamme."
Peaaegu nagu: "Sa ei kuule ega räägi?
Sa oled rumal."
Kristin tÄÄtis kÕlm vee…
Olgu, aga sõnu jäi vahele.
Viipekeel on eraldi keel.
Viiplemine on mulle nii tähtis.
See on meie olemus.
Nad peavad kurte millekski halvaks.
Defektiks.
Veaks.
Kuulmispuudega.
Me pole puudega.
Zinser ütles:
"Ma leian õpetaja, kes mulle viipekeelt õpetab,
ma õpin viiplema.
Paari kuu pärast oskan ma teiega suhelda."
Sa ei taipa.
Viipekeele õppimine võtab aastaid.
Koos kurtidega tuleb elada, magada, süüa ja hingata,
et mõista nende nördimust ja rõhumist.
Kõige peale, mida ta ütles, vastasid nad: "Ei, ei, ei.
Välistatud, võimatu.
Te ei saa kunagi Gallaudeti rektor olla."
Ma olin hämmingus.
Me lahkusime sealt.
Tal ei õnnestunud midagi saavutada.
Me jõudsime tagasi linnakusse.
Ja sel hetkel
tundsime me nii sügavat sidet.
Tekkis tunne, et oleme väestatud.
Me hakkasime endasse uskuma.
Nagu hakkaksime võitma.
Need on meie liidrid.
Me nägime lootust.
Mulle öeldi, et dr Zinser on teel…
pressiklubisse.
Ja peaks varsti kohal olema,
aga ma ei tahtnud kauem viivitada.
Pr Spilman on kohal, et saaksime algust teha.
Zinser oli eesistmel. Mina istusin tagaistmel.
Ma nägin, et tal on telefon kõrva ääres ja ta räägib.
Ja mul polnud tõlki.
Tere päevast, daamid ja härrad.
Selle infotunni eesmärgiks
on see, et Gallaudeti ülikooli nõukogu
soovib avaldusega esineda.
Ja ma ütlesin: "Te võite mind Gallaudeti jätta."
Ja tema ütles: "Ei.
Me sõidame pressikonverentsile."
Ma olin lukustatud autos.
Koos oleme ühtsed.
Tere, dr Zinser.
Minu suureks üllatuseks võttis mu ülemus
minust kinni ja ütles: "Nii, sa pead nüüd minema
ja nõukogule toetust avaldama."
Ja nüüd soovin ma teile tutvustada…
dr King Jordanit.
King, võibolla soovid sa üht-teist
neile inimestele öelda.
Ma tahan, et te teaksite, et ma pean tegutsema
Gallaudeti ülikooli huvides.
Seega ma olen dekaanina kohustatud
teda selles vallas igati toetama.
Kas te palute tudengitel meeleavaldused lõpetada?
See on mulle väga keeruline olukord olnud,
ma tahan, et te seda teaksite.
Ma kahetsen väga, et tähelepanu on mulle koondunud.
See oli mulle väga ränk.
Ma olin ju dekaan, seega võisid nad mind iga kell vallandada.
Kas teie arust on aeg meeleavaldused peatada?
Jah, minu arust küll.
Ma usun, et on aeg alustada mõtestatud dialoogi
Gallaudeti uue seitsmenda rektoriga.
Aitäh.
Ma olin šokiseisundis.
Me püüdsime tema heaks palju teha,
aga ta hakkas sel hetkel susserdama
ja vahetas pooli?
See on mulle väga keeruline olukord olnud, ma tahan, et te seda teaksite.
Sa oled nõrk, nii nõrk. Vaata ringi!
Me oleme siin sind toetamas.
Ma olen dekaanina kohustatud teda selles vallas
igati toetama.
Ma tundsin end reedetuna.
Ma mõtlesin:
"Ta pole tegelikult kurt."
Väärtushinnangud, mis temasse kasvatuse kaudu sisendati,
olid kuuljate maailma omad, ja need jäid talle omaseks.
Kurdina sündides poleks temast reeturit saanud.
Ma olin lihtsalt üks rektorikandidaate,
ja kuna ma olen kurt,
on tähelepanu liigselt minu isikule koondunud.
Linnakus hoiti tudengeid kursis pressikonverentsil öelduga.
See oli meile selline madalpunkt.
Ma ootan, et tudengid aitavad mind harida
kurtuse ja viipekeele osas, mida ma kohe õppima hakkan.
Nad võidavad alati.
See ainult võimendas tudengite viha.
Praegu on asjad kontrolli alt väljunud, nagu te teate.
Linnaku juhtimissüsteem ei toimi enam.
Kui olukord veelgi halveneb,
pean ma kontrolli taastamiseks meetmeid rakendama.
Tänane peateema on, et nõukogu liikmed otsisid tänastel koosolekutel
strateegiat Gallaudeti linnakus kontrolli taastamiseks.
Me korrutasime: "Väldime vägivalda ja kahjustusi.
Väldime vägivalda ja kahjustusi."
Tundub, et peame paljud vahistama.
ME EI ANNA ALLA!!!
Me vastasime juba stereotüübile
"kes rääkida ei suuda, see on rumal".
Kas tahame nüüd sellele vägivalda lisada?
Astuge kõnniteelt eest.
Meedia oli kaameratega kohal.
Mässu tõstes oleksime kogu toetuse kaotanud.
Me vajasime välistoetust, eriti meedia poolt.
Paljud kaamerad on meile suunatud.
Ähvardused, hirmutamine, meeleavaldused, korratus…
Ma tahan ainult teada, mis täpselt juhtub, enne kui midagi teete.
See on juhtkirjast. "Tudengid ei saa ilmselt aru,
millist kahju võib see aktivismi kaldumine
kooli mainele teha."
Politsei lõi ühte tudengit näkku.
Kes iganes nii kirjutas…
sae pekki.
Ameerika maksumaksjad
katavad 75% kooli kuludest.
Aga kui Kongress föderaalmaksed peatab,
kui te loengutesse ei naase?
Mis siis, kui kõik plahvatab…
nii et Kongress rahastuse peatab?
Gallaudet suletakse.
KOLMAPÄEV
Kolmapäevaks
polnud me kolm ööd maganud.
KURT REKTOR NÜÜD!
Me ei söönud eriti midagi.
Ja inimesed olid seega kurnatud.
Te olete kindlasti väsinud,
seega teeme kiire koosoleku.
Keegi ütles, et meile pakutakse intervjuud
üleriikliku kanali õhtustes uudistes.
Võimalik, et miljoni vaataja ees.
Ja mind kutsuti otse-eetrisse
koos Zinseriga.
Kas sa tahtsid ise minna?
Ma pabistasin limusiinis väga.
See oli mulle tohutu vastutus.
See oli meie viimane võimalus ennast kuuldavaks teha.
Ma panin kuuldeaparaadi kõrva.
Mulle meeldib kuulda, sest siis olen ma ümbritsevast teadlik.
Kohe on üks minut eetrini.
Sa ütled, kui valmis oled? - Salvestame.
Gallaudeti kurtide ülikooli tudengid väidavad,
et nende kooli juhtkond keeldub neid kuulda võtmast,
ja seepärast sulgesid tudengid kooli.
Ma olin koos sõpradega ühiselamus.
Paljud tudengid olid mitmes toas koos.
Rektor on meil külas lisaks
Gallaudeti õpilasomavalitsuse juhile Greg Hlibokile.
Üheksa, kaheksa, seitse, kuus…
…viis, neli, kolm, kaks, üks.
Saatepäis!
See on "ABC News Nightline".
Washingtonis on eetris Ted Koppel.
See võib teid hetkeks häirida,
aga kui mõne saate sisu peaks üldse
riigi vaegkuuljatest vaatajatele kättesaadav olema,
siis just tänane saade.
Paljudel kurtidel ja vaegkuuljatel
pole vaegkuuljate tiitrisüsteemi, seega täna võite kõik teksti lugeda.
KUI TE KUULATE JA VAATATE LUGU,
MIS ON VAEGKUULJATELE ÜLIMALT TÄHTIS.
90 sekundi pärast eetris.
Oli nii palju asju, millest mõelda.
Kõik need mõtted vasardasid mu peas.
Ja siis andsid meediasuhete inimesed mulle tagasisidet,
mind grimeeriti ja kõik patsutasid mind.
Ja ma olin nagu: "Ei, ei, ei, seda on liiga palju.
Ma pean lihtsalt keskenduma."
Siis ütlesin ma endale…
"Ma olen kurt.
See ma olen.
Ma saan ainult…
iseendaks jääda."
Neli, kolm, kaks, üks.
Dr Zinser,
kas mingil hetkel tuleb tõdeda,
et ülikool peab oma tegevust jätkama,
ja kui see on võimatu minuga, siis peab keegi teine jätkama?
Ma usun, et hetkel
edastatakse mulle väga selget sõnumit
minu tagasiastumiseks,
aga ma pole veel veendunud, et see on ühtne sõnum.
Paljud on mulle toetust avaldanud…
Kuidas Zinser esines?
Ta oli väga professionaalne.
Mulle on avaldanud toetust King Jordan.
Väga rahulik.
Greg, ma küsin nüüd sinult.
Kas sa oleksid valmis
leidma mingit lahendust, millest kõik kasu saaksid?
Praegu ei saa keegi kasu.
Hästi, Ted…
Minu kommentaar on suunatud dr Zinserile,
sest minu arust on tähtis tema märkustele vastata.
Ma paluksin sul siiski vastata otsesemalt
minu esitatud küsimusele,
et kuna on räägitud dialoogist,
siis kas sul oleks homme võimalik…
Kuidas Gregil läks?
Peaaegu nagu:
"Te räägite minust ja ma olen eetris…"
Ta oli ebakindel.
…et maha istuda ja üritada lahendust leida.
Kooliaasta lõpp on lähedal.
Kindlasti segab see paljude elu.
Kas praegu poleks võimalik mingisugust dialoogi arendada?
Ma istusin ja mõtlesin: "See pole üldse hea."
Võibolla ma lihtsalt kartsin.
Mina olen valmis jätkama kohustustega,
millega ma pühapäeva õhtul nõustusin,
kuni nõukogu palub mul otsesõnu kõrvale astuda…
Ta lasi endale pähe istuda.
…ma olen seisukohal, et kuna mind kutsuti rektoriks…
Tema suhtumine oli sama nagu enamikel kurtidel.
Just nagu mu isal.
"Te panete mind keldrisse? Olgu peale."
Ta leppis sellega.
Lihtsalt harjumusest.
Nad on sellega nii kaua leppinud,
ja kõik on nii veendunud,
et kurdid ei suuda midagi teha.
Tee seda, mida kästakse.
Püsi oma kohal.
Nad on võtnud omaks, et kogu elu on öeldud, et nad ei suuda.
Ja seepärast on need sõnad "ei suuda"…
neile pähe kinni jäänud.
MA ESITAN VEEL ÜHE KÜSIMUSE, SIIS PEAME ARUTELU LÕPETAMA.
Dr Zinser,
te kindlasti mõistate, sest olete empaatiavõimeline.
Kas te mõistate seda niivõrd,
et võite isegi öelda:
"Kui see on neile
nii tähtis, siis astun tagasi."?
Nõukogu pädevuses on langetada otsus,
kes järgmiseks rektoriks saab. See pole minu otsustada.
Viimased 30 sekundit.
Aitäh, Ted. Ma usun küll,
et kurdid on võimelised…
Siis tõestage seda!
Kas võin oma avalduse lõpetada?
Ma usun siiralt… Ma olen veendunud,
et kunagi võib kurt…
Ei, see on vana uudis. See on ära tüüdanud.
"Kunagi," ikka ja jälle. "Kunagi võib kurt…"
Me peame siit välja murdma.
Me oleme seda 124 aastat kuulnud. Me oleme sellest väitest tüdinud.
Ja siis hakkas ta viimaks rääkima.
See on nõiaring.
Iga uus rektor tuleb ja ütleb: "Noh, kunagi."
Seda on kõik senised rektorid öelnud.
Teate mis? Jah, me läheme pisut üle aja.
Dr Zinser peab saama sellele vastata.
Aitäh, Ted. Ma tahan öelda, et ülikool väärib
jätkuvat tugevust tulevikus,
olgu… - Vabandust.
Kas te tahate väita, et kurt rektor ei saavutaks seda?
Üldse mitte.
Greg, palun vabandust, et ma ärritava avaldusega esinesin.
Tema viiplemine muutus emotsionaalsemaks.
See näitab, et senised rektorid
pole hakkama saanud, kui nad pole suutnud kurte liidreid tekitada.
Ta leidis oma hääle.
Ärge unustage, et nõukogus on 17 kuuljat.
Peaaegu keegi neist ei oska viipekeelt.
Keegi neist ei tea kurtidest midagi.
Nad tulevad kolm korda aastas kokku, hääletavad ja lähevad minema.
Ma tahan olla nii kurt, kui olla saan.
Nad ei tea kurtusest midagi.
Dr Zinser ei peaks nõukogust lähtuma.
Nad peaksid meie nõudmistest ja soovidest lähtuma, sest meie teame.
Hea küll, me peame nüüd tõesti selle vestluse lõpetama.
See oli tänane reportaaž. Mina olen Ted Kop…
NELJAPÄEV
TUUTUTA KURDI REKTORI NIMEL
Tudengid saavad tuult tiibadesse, kui neile kuulmatud signaalid
neile toetust avaldavad.
KURTIDE VÕIM LAS AMEERIKA NÄEB/KUULEB MEID!
Inimesed lehvitasid akendest.
TUUTUTA
See oli nagu… vabandust.
Vabandust.
See on kuuljate värk, ma tean.
Ma võtsin ajalehe. Esiküljel.
RIIKLIKUD ÜHENDUSED LIITUSID GALLAUDETI PROTESTIGA
Judinad jooksid üle keha.
Tudengite meeleavaldus riigi ainsas kurtide humanitaarkolledžis
muutus üleriiklikuks teemaks.
Mina olen tudengite poolt.
See on hädavajalik.
Minu arust on see hea mõte.
See plahvatas ja oli jõuline.
Tervest riigist tuli rohkem kõnesid toetusavalduste ja dollaritega.
Annetusi võib saata
riiklikule kurtide ühingule Kurt Rektor Nüüd kampaania jaoks.
Tudengid väidavad, et kogusid juba
oma ürituse toetuseks üle 27 000 dollari.
Me muutume tugevamaks
ja rühmana aina suuremaks.
Kõik tahtsid pidevalt minuga intervjuusid teha.
Greg Hlebok.
Greg Hlibok.
Ta on Greg Hillbok.
Keegi ulatas mulle mikrofoni.
Ma ütlesin: "Mul pole seda vaja. Ei, aitäh."
Kas sa ei arva, et nad soovisid
ülikoolile parimat?
Ei.
Me kuulsime, et mitu bussitäit inimesi tervest riigist
tuleb siia selles osalema.
Me ei saa toetusavaldusi
ainult Ameerikast, vaid kogu maailmast.
Rootsist, Saksamaalt, Aafrikast.
Me saime Hiinast faksi.
Ma ei saanud hiina keelest aru,
aga seal oli ühe juubeldava inimese foto.
See on meie kodanikuõiguste liikumise algus.
Kui Gallaudeti tudengeid
on rõhutud, siis mida sa silmas pead?
Kas ülikoolis räägivad valged mustade eest?
Paljud mustanahalised
toetasid meid tänavatel.
Nemad mõistsid.
…TOIMIDA KUULJATE MAAILMAS!
Kurdid on aastaid olnud passiivne vähemus.
Sel nädalal on nad nõudlikud olnud.
Kuuljad räägivad, mida nad meie heaks teha saavad.
Nad ütlevad: "Meie aitame teid."
Aga meie tahame…
Seda ise teha? - Jah.
Me väljendame oma pettumust
nõukogu tegevuse pärast. Gallaudeti tudengitel on õigus.
Nõukogu liikmetel on aeg oma viga tunnistada.
Me ei loobu.
Meie võitlus jätkub.
Enne olime pimedas.
Nüüd maailm nägi meid.
Me muutume aina tugevamaks
ja nüüd oleme väga tugevad.
Selle hetkeni pidasin ma seda tudengite meeleavalduseks.
Ja mul kulus pisut aega
mõistmiseks, et see pole kõigest meeleavaldus.
See on revolutsioon.
Ja ma mõtlesin:
"Mida ma nüüd tegin?
Ma olen praegu dekaan…
aga kurt olen igavesti."
Eile
tegin ma avalduse, mis tunnistas nõukogu pädevust
määrata ametisse Gallaudeti ülikooli rektor.
Tegelikult oli minu isiklik reaktsioon nõukogu otsusele
viha, mis pole lahtunud.
Ma pean nüüd avalikult kinnitama toetust
seisukohale, mis Gallaudeti kogukonda ühendab.
Siis ütles King: "Ma tegin vea."
Ja meie mõtlesime: "Ohoo."
Tihti öeldakse, et parim õpetaja
on hea õppija.
Gallaudeti ülikool on oma tudengitelt palju õppinud.
Neist on saanud meie õpetajad.
Kõik kurdid on Gallaudeti tudengitele tänu võlgu,
sest nad kinnitasid, et meie aeg on käes.
Siin Gallaudetis on otse eetris
üks tudengite liidreid Bridget Bourne.
Milline on tudengite reaktsioon
dr Jordani meelemuutusele?
Tal oli ärkamine.
Ta sai asjast aru.
Temast sai parem uus kurt inimene.
Ta sai aru, et selle asemel, et kaotust tunnistada…
Ei.
Kurt olla pole patt.
Eile olite te rektor Zinseri poolel.
Kui nad täna vaatavad,
siis mis sõnum teil neile oleks?
Ma paluksin dr Zinseril vaadata oma südamesse…
vaadata seda, mis terves riigis toimub,
ja väga tõsiselt järele mõelda,
mida see kurtide maailmale tähendab.
KAS GREG ON SEAL LK
Ma saabusin Gallaudeti ülikooli
paisuva kriisi tingimustes.
Ma ärkasin…
Selgus, et eelmisel õhtul, kui kõik juba magasid,
toimus pressikonverents.
See ametikoht on niivõrd sümboolne,
et me peame tegelema suurema teemaga.
Ma järeldasin seetõttu,
et parim viis korra taastamiseks
on lahkumispalve esitamine.
Vau, ta astuski tagasi!
Ja kõik ütlesid: "See teletaip on sulle."
Ma pidin minema linnaku teise otsa.
PÜHAPÄEV
Ja kui ma minibussi istusin, andsid nad gaasi.
Ma ei jõudnud isegi ust sulgeda.
Teletaip oli klaasist kabiinis.
Nagu miniakvaariumis, kus kõik mind vahtisid.
GREG ON SIIN LK
Ma olin Gregi kõrval.
Seal olime mina, Tim, Bridgetta, meie neljakesi.
Me olime väga lähestikku.
Ja küsiti: "Kes su õed-vennad on?"
Kinnitamaks, et ma pole mingi pettur.
…Jane Bassett Spilman.
Ta soovib avaldusega esineda.
Pr Spilman?
Tere õhtust.
Nagu me kõik oleme sel nädalal mõistnud,
oli tõsine lünk meie arusaamas,
kui keeruliste probleemidega me vastakuti oleme.
Paljude arust on minust saanud takistus
ülikooli tuleviku teel.
SOOVIN TEATADA…
Ja kuna ma Gallaudeti tulevikust nii väga hoolin,
kõrvaldan ma selle takistuse.
Täna esitasin ma tagasiastumispalve.
SPILMAN ASTUS TAGASI
Kabiin värises.
Teletaibis hakkasid suvalised tähed jooksma.
Nõukogu eesmärgiks polnud
ainult rektori valimine,
vaid aidata kaasa unistuse elluviimisele.
Kurdi inimese saamine
rektoriks
parimas haridusasutuses
kurtidele ja vaegkuuljatele
maailmas.
I KING ON REKTOR
Tudengid ja nende juhid:
Tim,
Bridgetta,
Greg,
Jerry.
Teie leidsite ühtsuse,
tõite esile eesmärgipärase tugevuse,
olite vaprad
ja leidsite väe
oma tuleviku mõjutamiseks.
Gallaudeti ülikooli tudengid
tervitavad täna hea uue ajastu algust.
Meelt avaldanud tudengite vastu ei rakendata mingeid sanktsioone
ja nõukogusse määratakse kurtide enamus.
King! King! King!
Sel nädalal võime tõesti öelda,
et me oleme ühiselt ja ühtsetena
saanud jagu oma vastumeelsusest oma õiguste eest seismisel.
Kurtide võim!
Kurtide võim! Kurtide võim!
Kurtide võim! Kurtide võim! Kurtide võim!
Mis tunne mul on?
Eriline tunne.
Ma ei oska seda selgitada.
Ma olin lihtsalt nii uhke.
Ma pole kunagi uhkem olnud,
et kurt olen.
Me oleme ühtsed!
Me unustasime, mis sel nädalal meie vahel juhtus.
Me kuuleme kogu aeg: "Te ei suuda, te ei suuda."
Me ütlesime: "Ei, seekord mitte. Kurdid suudavad."
Ma vaatasin ringi ja mõtlesin,
et kui sa oled kuuljate maailmas kurt, ei takista see sul midagi teha.
See jääb sulle igaveseks meelde!
Ma rääkisin oma vanaisaga.
Ta ütles: "Sul oli õigus."
Mu süda oli raske.
Näha, kuidas mu vanaisa mulle seda ütles.
Seega tegin ma midagi õigesti.
Maailm arvab, et me pole keegi!
Kas me oleme eikeegid?
Ei!
Kas me oleme eikeegid? - Ei!
Meid võetakse kuulda!
GALLAUDETIS SAAVUTATUD VÕIT OLI OSA SUUREMAST LIIKUMISEST
PUUETEGA INIMESTE ÕIGUSTE EEST
KAKS AASTAT HILJEM VÕETI KONGRESSIS VASTU
PUUETEGA AMEERIKLASTE SEADUS
I. KING JORDAN OLI 18 AASTAT GALLAUDETI ÜLIKOOLI REKTOR
JA SELLEST PEALE ON REKTOR ALATI KURT OLNUD
Tõlkinud Janno Buschmann